OpenLLM-France/wikimedia huggingface dataset:
# Moknine

Moknine (àrab: المُكْنِين, al-Muknīn) és una ciutat de Tunísia, a la governació de Monastir, situada uns 17 km al sud-est de la ciutat de Monastir, i propera a la costa. Al sud-oest de la ciutat hi ha la sabkha de Moknine. La municipalitat fou creada per decret el 19 de febrer de 1921 i té 48.389 habitants. És capçalera d'una delegació amb una població de 75.090 habitants al cens del 2004.

## Etimologia

El seu nom segurament deriva de makna, una paraula amaziga que vol dir ‘turó’.

## Economia

És alhora un centre turístic i la seu del mercat comarcal. L'agricultura encara hi és important. El barri dels artesans (àrab Kalaket) està situat a la part oriental i té 41 magatzems amb uns 100 treballadors experts especialitzat en la fabricació de plats de ceràmica. L'artesania troba sortida en el mercat turístic i la ciutat ha estat declarada capital de la ceràmica del Sahel tant per la seva producció actual com per la tradició que es remunta a l'època romana. També destaquen els seus joiers. Té un gran mercat a l'engròs, conegut le petit rungis, que és el quart del país, amb 22.000 m², la meitat coberts.

## Patrimoni

La ciutat disposa d'un petit museu a la mesquita de Sidi Bou Abana, del segle xiii.
A la part oest s'hi han trobat restes romanes.
La ciutat segurament es va fundar al segle x, ja que un document que es conserva al Museu de Monastir i que du aquesta data ja parla d'un lloc anomenat Makna.

## Personatges il·lustres

De la ciutat és nadiu el poeta Said Ben Mohamed Ben Hadj Kacem Boubaker (1899-1948).

## Administració

És el centre de la delegació o mutamadiyya homònima, amb codi geogràfic 32 58 (ISO 3166-2:TN-12), dividida en tretze sectors o imades:
* Moknine Est (32 58 51)
* Moknine Sud (32 58 52)
* Moknine Nord (32 58 53)
* Ras El Ouad (32 58 54)
* Moknine Ouest (32 58 55)
* Khéredine (32 58 56)
* Sidi Bennour (32 58 57)
* Menzel Farsi (32 58 58)
* Chérahil (32 58 59)
* Amiret El Fehoul (32 58 60)
* Amiret El Hojjaj (33 58 61)
* Amiret Touazra (32 58 62)
* Amiret Touazra Sud (32 58 63)
Al mateix temps, forma una municipalitat o baladiyya (codi geogràfic 32 25).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 82-85. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 148-150. ISSN: 1737-7838 [Consulta: 18 agost 2021].

## Enllaços externs

* Moknine - Lloc web oficial
# Kwok Ho Ting

    En aquest nom xinès, el cognom és Kwok.
Kwok Ho Ting (8 de febrer de 1991) és un ciclista de Hong Kong, que combina tant en el ciclisme en pista com la carretera. El 2011 es va proclamar Campió del món de Scratch.

## Palmarès en pista

* 2008
** Campió d'Àsia en Madison (amb Wong Kam-po)
* 2009
** Campió d'Àsia en Òmnium
** Campió d'Àsia en Madison (amb Wong Kam-po)
* 2011
** Campió del món en Scratch
** Campió d'Àsia en Madison (amb Choi Ki Ho)
* 2013
** Campió d'Àsia en Madison (amb Choi Ki Ho)

### Resultats a la Copa del Món en pista

* 2008-2009
** 1r a Melbourne, en Scratch
* 2009-2010
** 1r a Pequín, en Madison

## Palmarès en ruta

* 2009
** Vencedor d'una etapa al Tour de Corea
* 2012
** Campió de Hong Kong en contrarellotge

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Triei

Triei (en sard, Triè) és un municipi italià, dins de la Província de Nuoro. L'any 2007 tenia 1.115 habitants. Es troba a la regió del'Ogliastra. Limita amb els municipis de Baunei, Lotzorai, Talana i Urzulei.

## Administració

Llista d'alcaldes :
| Període | Identitat | Partit |
| 2005- | Mariano Muggianu | Llista Cívica |

## Enllaços externs

* Pàgina web oficial Arxivat 2020-10-28 a Wayback Machine.
# Relaxació (Inquisició)

La relaxació era una de les penes majors imposades per la Inquisició.
Consistia en el lliurament del penitenciat a les autoritats civils per ser ajusticiat i cremat, aquest lliurament es realitzava una vegada finalitzat un acte de fe i duia implicita la confiscació dels béns.
La relaxació es produïa en tres modalitats: en persona, amb la mort física de l'individu, en estàtua, que es feia mitjançant la representació figurada del condemnat i cremats els ossos, que es reservava a persones ja difuntes i, una vegada desenterrada, es cremaven les seves restes.
Generalment s'aplicava als reincidents i als que no es penedien, en ambdós casos se'ls denominava relapses.
Viccionari
# Partit Gallec Social Demòcrata

El Partido Galego Social Demócrata (PGSD) fou un partit nacionalista gallec.
Fou fundat amb el nom d’Unión Social-Demócrata Galega en març de 1974, dirigit per Xosé Luís Fontela i Alfonso Zulueta de Haz. Era partidari de l'autodeterminació amb la finalitat d'integrar-se posteriorment en un Estat Federal. La seva ideologia defensava un socialisme democràtic, humanista, personalista i comunitari. Només va tenir alguna implantació a les ciutats. Formà part del Consello de Forzas Políticas Galegas (1976), però l'abandonà junt amb la UPG en 1977 per discrepàncies sobre l'acceptació de forces estatals.
Va concórrer en coalició amb el Partido Popular Galego a les eleccions generals espanyoles de 1977. Els mals resultats (23.014 vots, el 2,04%) propiciaren la formació d'un nou partit, format pel PGSD i el PPG, amb el nom de Partit Galleguista i la desaparició del PGSD.

## Referències

* ↑ Beramendi, J. e Núñez Seixas, Xosé Manuel. O Nacionalismo Galego, Edicións A Nosa Terra, Vigo, 1995, pax 241
* ↑ Manuel Antonio Fernández Baz, A formación do nacionalismo galego contemporáneo (1963-1984), Santiago, 2003, páx. 64
# Cova Rodela

Cova Rodela (crioll capverdià Kuva Rodela) és una vila situada al mig de l'illa Brava a l'arxipèlag de Cap Verd. Està situada enmig de les muntanyes, 1 km a l'oest de la capital de l'illa, Nova Sintra. Hi ha bons camins per fer senderisme a la muntanya més alta de l'illa, Monte Fontainhas. La major part dels habitants del poble viuen de l'agricultura de blat de moro i plàtans. Al carrer principal hi ha un antic drago (Dracaena draco). Es pot arribar fàcilment a Cova Rodela amb busos alguer des de Vila Nova Sintra i altres viles de Brava.
Moltes finestres de Cova Rodela són semblants a les habituals de Nova Anglaterra en el segle xix.

## Vegeu també

* Llista de nuclis de població de Cap Verd

## Referències

* ↑ Reitmeier, Pitt: Cabo Verde, p. 415. Bielefeld 2009.
# Art italià

A Itàlia l'enfrontament i convivència amb l'antiguitat clàssica, considerada com a patrimoni nacional, proporcionà una àmplia base per una evolució estilística homogènia i de validesa general. És això que fa possible l'ascens de l'art renaixentista i precedeix totes les altres nacions. A Florència el desenvolupament d'una rica burgesia contribuirà al desplegament de les forces del Renaixement, la ciutat es converteix en punt de partida del nou estil, i sorgeixen, sota la protecció dels Mèdici, les primeres obres que des d'aquí s'estendran a la resta d'Itàlia.
Fora d'Itàlia, l'antiguitat clàssica suposarà un cabal acadèmic assimilable i el desenvolupament del Renaixement dependrà constantment dels impulsos marcats per Itàlia. Artistes importats des d'Itàlia o formats allà fan el paper d'autèntics transmissors.

## Macchiaioli i Verisme

Un dels primers moviments que va superar l'art acadèmic, esdevenint avantguardista va ser el dels Macchiaioli, amb un ús revolucionari del color ("taca"), que va anticipar les novetats dels impressionistes per uns quants. dècades. Exponents importants van ser Giovanni Fattori, Silvestro Lega, Telemaco Signorini, Giuseppe Abbati.
Verisme va portar temes populars i quotidians a l'art. Entre els altres autors Lorenzo Viani, Giuseppe Pellizza da Volpedo.
Però aleshores va ser el milanès Scapigliati, i en particular el protagonista italià del naturalisme Francesco Filippini, company d'investigació en oposició a Claude Monet, qui va fundar l'impressionisme italià tardà.

## Art contemporani

La Biennal de Venècia i la Quadriennal de Roma són els escenaris més importants de l'art contemporani italià. A això cal afegir la Triennal de Milà que proposa institucionalment un camp d'actuació més ampli interactuant amb la indústria, el món de la producció i les arts aplicades. Entre els artistes italians d'última generació, Umberto Pettinicchio, Maurizio Cattelan, Salvatore Garau, Michelangelo Pistoletto i Mimmo Paladino han rebut reconeixement internacional.

## Disciplines

* Arquitectura
* Cinematografia
* Escultura
* Historieta o còmic
* Pintura
# TsAGI

TsAGI és la transcripció de l'abreviatura en rus d'Institut Central d'Aerohidrodinàmica (Центральный Аэрогидродинамический Институт (ЦАГИ) (rus)). És el centre d'investigació aeronàutica més important de Rússia. Fou fundat l'1 de desembre de 1918 a Moscou per Nikolai Jukovski (considerat el pare de l'aviació i de l'aeronàutica russa), juntament amb Andrei Túpolev i Serguei Txapliguin.
Des del 1935 el centre es troba a Jukovski, als voltants de Moscou.
Fou en aquesta institució on s'establiren les bases de la ciència aeroespacial russa i es desenvoluparen nombrosos avions i coets cèlebres, els més recents, el coet Enérguia i el transbordador espacial Buran. En l'actualitat el centre coopera amb els treballs de nombrosos instituts d'investigació de fama mundial.

## Enginyers principals

* Nikolai Jukovski
* Serguei Txapliguin
* Andrei Túpolev
* Semion Làvotxkin
* Vladímir Miàssisxev
* Vladímir Petliakov
* Pàvel Sukhoi
# Mimetisme vavilovià

El mimetisme vavilovià (també s'anomena mimetisme en els conreus o mimetisme de les males herbes) és una adaptació de les plantes descoberta per Nikolai Vavílov. En aquest mimetisme la mala herba (planta adventícia) passa a compartir una o més característiques de la planta cultivada a través del pas de generacions de selecció artificial. La selecció en contra de la mala herba es fa eliminant les plantes d'aquesta que es trobin en el camp de conreu i/o garbellant les llavors de les adventícies. Això s'ha anat fent manualment des del neolític i més recentment amb la maquinària adient.
El mimetisme vavilovià és un bon exemple de selecció no intencionada feta pels humans. És un cas similar a la resistència als antibiòtics o la resistència als herbicides. El mimetisme vavilovià pot portar a la domesticació de les llavors de les males herbes. Vavílov anomenava aquestes llavors de males herbes convertides en conreades conreus secundaris.

## Classificació i comparacions

El mimetisme vavilovià es pot classificar com a reproductiu, agressiu, parasític i, en el cas de conreus secundaris, mutualistic.

## Exemples

La mala herba del lli, Camelina gabrata, s'ha convertit en la Camelina sativa al llarg de generacions, adaptant la mida de les llavors a les del conreu de lli i així ha pogut anar sobrevivint al garbellat. A més la mida de tota la planta s'ha anat aproximant a la del lli.
En el cas de l'arròs Echinochloa oryzoides, és una mala herba amb llavors molt similars a la del conreu i difícils de separar, similitud que augmenta a través de les generacions degut al sistema de collita i de separació.

## Referències

* ↑ «Semiotics Encyclopedia Online - Mimicry (Long entry)». [Consulta: 19 octubre 2007].
* ↑ Vavílov, N. I. (1951) The origin, variation, immunity and breeding of cultivated plants. (Translation by K. S. Chester) Chronica Botanica 13:1-366.
* 1 2 Pasteur, Georges (1982). “A classificatory review of mimicry systems”. Annual Review of Ecology and Systematics 13: 169–199.
* ↑ Wickler, W. (1968) Mimicry in Plants and Animals (Traduït de l'alemany) McGraw-Hill, New York. ISBN 0-07-070100-8 Chapter 4
* ↑ Barrett, S. (1983) Mimicry in Plants Scientific American. 257: 76-83.

## Bibliografia

* Barrett, S. (1983) Crop Mimicry in Weeds. Economic Botany. 37:255–282. One of the most extensive articles on the topic.
* Wiens, D. (1978) Mimicry in Plants. Evolutionary Biology. 11:365–403. Discussion of crop mimicry among many other plant cases.
* Barrett, S. (1983) Mimicry in Plants Scientific American. 257: 76-83. A significant portion discusses weeds.
* Radosevich, S. R., J. S. Holt & C. Ghersa (1997) Weed Ecology: Implications for Management Wiley. 2nd ed. 608 p. ISBN 0-471-11606-8
# Kukučínov

Kukučínov és un poble i municipi d'Eslovàquia que es troba a la regió de Nitra, al sud-oest del país. El 2011 tenia 626 habitants.

## Història

La primera menció escrita de la vila es remunta al 1293.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 25 desembre 2021].
* ↑ «História obce» (en eslovac). Obec Kukučínov. [Consulta: 25 desembre 2021].
# Pedro Saúl Morales González

Pedro Saúl Morales González (castellà: Pedro Saúl Morales) (Boyacá, 2 de juliol de 1965 - Huila, 24 de març de 2021) va ser un ciclista colombià que fou professional entre 1986 i 1992. De la seva carrera destaca la Setmana Catalana de 1989 en què va acabar tercer i va aconseguir dues victòries d'etapa. Aquell any també va acabar 8è a la Volta a Espanya.

## Palmarès

* 1989
** Vencedor de 2 etapes de la Setmana Catalana

### Resultats al Tour de França

* 1987. Abandona (13a etapa)
* 1989. Abandona (3a etapa)

### Resultats a la Volta a Espanya

* 1987. 13è de la classificació general
* 1988. Abandona (14a etapa)
* 1989. 8è de la classificació general
* 1990. 30è de la classificació general
* 1991. 59è de la classificació general

## Referències

* ↑ Semana. «El ciclismo colombiano está de luto: falleció Pedro Saúl Morales» (en castellà), 24-03-2021. [Consulta: 28 març 2021].
* ↑ «Pedro Saúl Morales». Cycling Archives.
* ↑ «Pedro Saúl Morales». ProCyclingStats.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Mimeoscopi

El mimeoscopi, era un aparell patentat als anys 1914-16, per l'A.B. Dick Company com mimeoscope, és bàsicament una taula de llum, que disposava d'una retro-il·luminació elèctrica molt potent, amb un vidre a la part superior sobre el que l'artista podia calcar dibuixos per al ciclostil. La diferència més important respecte a una taula de llum és que el mimeoscopi necessita una llum elèctrica molt potent perquè els clixés de mimeograf eren més gruixuts i menys transparent que el paper de calc.

## Vegeu també

* Taula de dibuix
* Copiadora heliogràfica
* Cianotípia
* Diazotípia
* Ozalid
* Copiadora tèrmica
* Copiadora a l'alcohol

## Referències

* 1 2 «A.B. Dick Mimeoscope Model No. 1» (en anglès).

## Enllaços externs

* Fabricant una caixa lluminosa
* Caixa lluminosa d'un monitor
* taula-de-llum-amb-un-vell-monitor Arxivat 2016-03-13 a Wayback Machine.
* Fabriquer-votre-table-lumineuse
# Kristofers Rācenājs

Kristofers Rācenājs (13 de desembre de 1985) és un ciclista letó, professional des del 2005.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Tyler Lissette

Tyler Lissette (nascut el 23 de juny de 1991) és un futbolista neozelandès que actualment és un agent lliure, la qual cosa significa que no forma part de cap equip. Lissette jugà com a defensa pel Waikato FC i el Team Wellington del Campionat de Futbol de Nova Zelanda.

## Trajectòria esportiva

Lissette inicià la seva carrera futbolística professional el gener de 2010 quan va acceptar un contracte del Waikato FC. En aquell club s'hi quedà fins a l'octubre de 2010 tot i que no jugà en cap partit.
L'octubre de 2010 va ser ofert un contracte amb el Team Wellington. Va debutar el 30 d'octubre en un partit local contra l'Auckland City en què empataren 0 a 0. Aquella temporada Lissette acabà jugant en un total de 10 partits.
El juliol de 2011 se li acabà el contracte amb el Team Wellington i se'n retornà al Waikato FC gratuïtament. El seu debut amb l'equip va ser en un partit contra l'Auckland City en què perderen clarament per un 5 a 1. Al llarg de la temporada Lissette jugà en 14 partits de la lliga; en un partit de la Copa White Ribbon Lissette marcà un gol contra el Hawke's Bay United.
A inicis del 2013 Lissette marxà del Waikato FC i actualment és un agent lliure.

## Referències

* ↑ (anglès) «Tyler Lissette – Player profile». Transfermarkt.co.uk. [Consulta: 25/03/2012.]
* 1 2 3 (anglès) «Tyler Lissette – Player changes, player transfers». Transfermarkt.co.uk. [Consulta: 25/03/2012.]
* ↑ (anglès) Cross, David: «Imray the hero as Wellington hold Auckland». Campionat de Futbol de Nova Zelanda. [Publicació: 30/10/2010.] [Consulta: 25/03/2012.]
* 1 2 (anglès) «Tyler Lissette – Special matches». Transfermarkt.co.uk. [Consulta: 25/03/2012.]
* ↑ (anglès) «Tyler Lissette – Performance data – 10/11». Transfermarkt.co.uk. [Consulta: 25/03/2012.]
* ↑ (anglès) Holloway, Bruce: «Auckland on top, Waikato show promise». Campionat de Futbol de Nova Zelanda. [Publicació: 23/10/2011.] [Consulta: 25/03/2012.]
* ↑ (anglès) «Tyler Lissette – Performance data – 11/12». Transfermarkt.co.uk. [Consulta: 25/03/2012.]
* ↑ (anglès) «Welcome White Ribbon wins for Waikato, Wellington». Campionat de Futbol de Nova Zelanda. [Publicació: 03/12/2011.] [Consulta: 25/03/2012.]
* ↑ (anglès) «Transfer Window - ASB Premiership movers and shakers». Campionat de Futbol de Nova Zelanda. [Publicació: 18/01/2013.] [Consulta: 20/01/2013.]

## Vegeu també

* El futbol a Nova Zelanda

## Enllaços externs

* (anglès) Informació i estadístiques de Tyler Lissette a transfermarkt.co.uk
# Partit d'Unió Democràtic Etiòpic

El Partit d'Unió Democràtic Etiòpic (en anglès Ethiopian Democratic Unity Party EDUP) fou un partit polític d'Etiòpia.
La Unió Democràtica Etíop (EDU) es va organitzar o reorganitzar a Addis Abeba com a partits d'oposició legal després que el Front Popular d'Alliberament de Tigre (TPLF) encapçalant el Front Popular Democràtic Revolucionari Etíop va arribar al poder. Cada partit tenia un representant al juliol de 1991 conferència de Londres que va conduir a l'establiment del "Govern Transitori d'Etiòpia". El 1998 es va fundar el Partit Democràtic Etíop (EDP). El novembre del 1999 l'EDU i el EDP, en vistes a les eleccions del 2000, es van fusionar per formar el Partit d'Unió Democràtic etiòpic (EDUP). L'EDUP fou, entre els partits que s'ajuntaren per formar l'aliança de les Forces Democràtiques Etiòpiques Unides, un dels partits d'oposició més grans a Etiòpia, i va aconseguir 52 escons d'entre 527 seients en el Consell de Representants del Poble.
El setembre del 2004, en vistes a les eleccions del 2005, l'EDUP es va unir al Ethiopian Medhin Democratic Party i va agafar el nom de Partit d'Unió Democràtic Etiòpic-Mehdin formant una aliança electoral amb tres altres partits anomenada Coalició d'Unitat Democràtica (CUD o Kinijit) que a les eleccions del 15 de maig de 2005 ja havia aconseguit 108 escons quan el govern va ordenar suspendre el recompte al·legant frau; en els resultats final retocats només es van atorgar a l'aliança 34 escons.
Posteriorment el partit va recuperar el nom original de Partit Democràtic Etíop però des de les eleccions de 2010 no té representació (el govern controla el 99,6% dels escons o sigui 545 de 547)

## Notes

* ↑ Aregawi Berhe, A Political history of the Tigray People's Liberation Front (1975-1991) (Los Angeles: Tsehai, 2009), p. 331

## Referències

* Breu Història Arxivat 2012-02-11 a Wayback Machine.
# Cutina (biopolímer)

La cutina és un biopolímer insoluble tipus polièster, un component essencial de les làmines cel·lulòsiques externes de les parets epidèrmiques gruixudes a la part aèria de les plantes. Com a part de la cutícula, en ser quasi impermeable a l'aigua, protegeix les fulles contra l'evaporació o l'absorció d'aigua i altres substàncies nocives. Força resistent, la seva biodegradació és possible per l'enzim cutinasa, excretat per certs fongs i bacteris fitopatogens.
A més de l'omnipresent cutina, certes plantes també tenen cutana, amb una funció semblant, però molt menys freqüent.

## Cutina sintètica

En un projecte del Consell Superior d'Investigacions Científiques, la Universitat de Màlaga va reeixir a sintetitzar polièster de polialeurat, un material que mimetitza la cutina. El material es pot obtenir a partir de residus orgànics de la indústria de verdura i plantes. És un polímer emmotllable i com el seu model natural sense toxicitat i biodegradable.

## Referències

* ↑ Aguilella Palasi, Antoni; Puche Pinazo, Felisa. Diccionari de botànica. València: Universitat de València, 2011, p. 124. ISBN 9788437086392.
* ↑ «Cutina (biopolímer)». Gran Enciclopèdia Catalana. Barcelona: Grup Enciclopèdia Catalana.
* ↑ Gupta, Neal S.; Collinson, Margaret E.; Briggs, Derek E. G.; Evershed, Richard P.; Pancost, Richard D. «Reinvestigation of the occurrence of cutan in plants: implications for the leaf fossil record» (en anglès). Paleobiology, 32, 3, 01-09-2006, pàg. 432–449. DOI: 10.1666/05038.1. ISSN: 0094-8373.
* ↑ Garcia Navarro, Ana. «Polièster biomimètic». CSIC, 12-04-2013. Arxivat de l'original el 2019-01-06. [Consulta: 5 gener 2019].
* ↑ «Creen plàstic biodegradable a partir de pell de tomàquet». Diari de Girona, 05-12-2010.

## Bibliografia

* Briggs, Derek E.G. «Molecular taphonomy of animal and plant cuticles: selective preservation and diagenesis». Philosophical Transactions of the Royal Society of London B, 1999, pàg. 7-17. DOI: 10.1098/rstb.1999.0356.
# Freddie Tuilagi

Fereti "Freddie" Tuilagi, nascut el 9 de juny 1971 a Apia (Samoa), és un jugador de rugbi a 15. És el germà gran Tuilagi, dels internacionals de Samoa Henry, Anitele'a i Alesana.
Que és de tres quarts centre i la mesura d'1,80 m per 102 kg. El setembre de 2005 va ser contractat per tres mesos amb el Castres Olympique com una resposta mèdica comodí per la lesió de José María Núñez Piossek. Va jugar vuit partits de lliga i quatre de Copa d'Europa de rugbi a 15.

## Carrera
### En Club

* Halifax RLFC (XIII) 1997-1999
* St-Helens (XIII) 1999-2000
* Leicester Tigers Anglaterra 2000-2004
* Cardiff Blues Gal·les 2004-2005
* Castres Olympique 2005
# Tuc de Saumet

El Tuc de Saumet és una muntanya de 2.461 metres que es troba en el vessant atlàntic del Pirineu, al massís de Beret. Pertany al terme municipal de Naut Aran, a la comarca de la Vall d'Aran.

## Referències

* ↑ Institut Cartogràfic i Geològic de Catalunya